### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. juni 2024 har vedtaget Magistratens indstilling i overensstemmelse med erklæring fra Teknisk Udvalg af 12. juni 2024.

Enhedslisten de Rød-Grønnes og Radikale Venstres byrådsgrupper, Ronni Andersen og Rolf Klausen kunne tiltræde indstillingen med mindretalsbemærkningen om, at forbud mod klapning og råstofindvinding ønskes indarbejdet i strategien.

###

Behandling af strategi og orientering om proces for inddragelse.

### Resume

Det indstilles at forslaget til strategi for Havsamarbejdet i [adresse] (bilag 1) behandles i Byrådet. Forslaget er også fremsendt til Havsamarbejdets tilknyttede interessentgruppe, Blåt Råd. Borgere og interesserede i [adresse] vil i sommerferien få fremlagt forslaget til et offentligt møde.

Kommunalbestyrelser og byråd i alle havsamarbejdets syv kommuner behandler forslaget til strategien parallelt for at sikre den brede politiske forankring og få eventuelle inputs fra denne behandling indsamlet såvel som gennem præsentation hos relevante interessenter og kommunernes borgere.

### Beslutningspunkter

Det indstilles:

At 1) Byrådet tager forslaget til fælles strategi for Hav-samarbejdet til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-05-2024

Sonny Kristoffersen: 3

Fremsendes til [adresse] med bemærkning, at Magistraten i mødet den 14. maj 2024 anbefaler, at byrådet tiltræder Magistratsafdelingen for Teknik og Miljøs indstilling af 26. april 2024.

Rolf Klausen tog forbehold.

Rolf Klausen bemærker, at han ønsker, at NGO ”Beskyt Havmiljø” inviteret med ind i havsamarbejdet. Afsnit om ”renere vand” justeres i afsnit 4 i sagen justeres inden fremsendelse til Byrådet.

Borgmester Boe Karlsen og Sonja Steffensen var forhindret i at deltage i sagens behandling.

Udvalg: [adresse]

Dato: 22-05-2024

Sonny Kristoffersen: 4

Fremsendes til Teknisk Udvalg til behandling i henhold til beslutning i byrådets møde den 22. maj 2024.

Udvalg: Teknisk Udvalg

Dato: 12-06-2024

Sonny Kristoffersen: 4

Bobby Poulsen, Klavs Holst, Victoria Andersen og Else Olsen kunne tiltræde indstillingen med bemærkning om, at fokus på markant reduktion af kvælstofudledning fra landbruget ønskes indarbejdet i strategien efter høringen. Konkret ønskes, at [adresse] mindsker kvælstofudledningen fra landbruget med de fremhævede tiltag fra forvaltningen, og at der i [adresse] også fokuseres på reduktion af kvælstofudledning fra landbruget i naboområderne til [adresse].

Helge Lauridsen og Kasper Krogh kunne tiltræde indstillingen med bemærkning om, at forbud mod klapning og råstofindvinding ønskes indarbejdet i strategien.

Tobias Jespersen tog forbehold.